יאיר שרקי

יאיר מרדכי שֶׁרקי (נולד בי"ד בשבט ה'תשנ"ג, 5 בפברואר 1993) הוא עיתונאי ישראלי המשמש כתב ופרשן לענייני דתות ופוליטיקה של חברת החדשות ובעל טור שבועי בעיתון "מקור ראשון". מגיש תוכניות אקטואליה בחדשות 12. שרקי נולד וחי בשכונת קריית משה בירושלים למשפחה דתית-לאומית. הוא הרביעי משבעת ילדיהם של הרב אורי שרקי, מרצה בכיר במכון מאיר ורב קהילה בקריית משה בירושלים, וד"ר רונית שרקי, חוקרת ביולוגיה. שרקי למד בישיבת מקור חיים. לאחר סיום לימודי התיכון בה, בשנת 2011, התגייס לצבא, שירת בתחנת גלי צה"ל, ושימש כתב לענייני דתות ובית הנשיא של התחנה. ביולי 2014 השתחרר מצה"ל ומגלי צה"ל. כחודש לאחר שחרורו מצה"ל החל לעבוד בחברת החדשות של ערוץ 2 בתור כתב לענייני דתות. בשנת 2015 נבחר על ידי המוסף "פירמה" מבית "גלובס" למקום ה-100 ברשימת מאה המשפיעים בתקשורת, ועל ידי כתב העת "פורבס ישראל" כאחד מ-30 הצעירים המבטיחים בשנת 2016. ביוני 2016 פורסם ששרקי מצטרף לכאן, ככתב פוליטי. אך שלושה חודשים לאחר מכן החליט לשוב לתפקידו ככתב לענייני דתות בחדשות 2. בינואר 2017 החל במקביל להגיש ברדיו גלי ישראל את תוכנית הבוקר האקטואלית של התחנה "עצם העניין", במקום קלמן ליבסקינד עד יולי באותו שנה. באוגוסט 2017 החל לכתוב טור שבועי אקטואלי בעיתון "בשבע", עד דצמבר 2020, אז עזב את "בשבע" ועבר לכתוב טור פוליטי חדש בעיתון "מקור ראשון". באפריל 2018 הוכרז שרקי כזוכה בפרס מצוינות עיתונאית בתקשורת הישראלית בסקירת יהדות התפוצות ויחסי ישראל והתפוצות, של 'המרכז העולמי של בני ברית', על סדרת הכתבות "ברוקלין של קודש". לקראת י"ט בכסלו תשע"ט הוציא לאור יחד עם העיתונאי יוסי אליטוב את הספר "צמאה לך", פנינים מתורתו של הבעל שם טוב, שנערך מתוך ציוצים אינטרנטיים משותפים שלהם. בספטמבר 2021 נבחר לפרשן הפוליטי האמין בישראל, בסקר שנערך על ידי מכון דיירקט פולס עבור אתר וואלה. בספטמבר 2022 סוקר שרקי כעיתונאי האמין ביותר בישראל בסקר שנערך על-ידי 'מאגר מוחות' בניהולו של פרופ' יצחק כ"ץ. בנובמבר 2023, בעקבות מלחמת חרבות ברזל, החל להגיש בערוץ 12 תוכנית לייט-נייט יחד עם העיתונאי חיים לוינסון. לאחר זמן קצר החליף אברי גלעד את לוינסון ושם התכנית הוחלף לאברי ושרקי. ביולי 2024 חזר לגלי צה”ל והחל להגיש עם הילה קורח תוכנית אקטואליה שבועית מידי חמישי. בינואר 2014, בעת שסיקר הפגנה של חרדים בירושלים, הותקף שרקי על ידי שוטרי יס"מ. מאוחר יותר ציין בסטטוס בדף הפייסבוק שלו, כי אילו היה מדובר באדם אחר ולא בעיתונאי, כנראה זה לא היה מגיע בכלל לחדשות. לטענתו, הדבר קורה בכל הפגנה של חרדים או מתנחלים. שרקי הגיש תלונה למח"ש, אך בדצמבר 2014 החקירה נסגרה מחוסר אשמה. שרקי הביע ביקורת על החלטת מח"ש: ”מה עוד צריך כדי ששוטרים אלימים יועמדו כאן לדין, ואם זה מה שקורה בתיק שעוד זכה לפרסום כלשהו, תארו לכם באיזו קלות זה קורה בעוד 93% מהתיקים שנסגרים כל שנה, רובם אפילו בלי חקירה”. ביוני 2014 חשף את צוואתו של הרב עובדיה יוסף. יחד עם עמית סגל חשף את הקלטת בה נשמע הרב עובדיה יוסף מדבר נגד אריה דרעי. ביוני 2015 חשף את "פרשת הרב מהצפון" על אודות עזרא שיינברג. בפברואר 2016 חשף את התנכלות פקיד הרבנות של חיפה לזוגות שנרשמו לנישואין מטעם ארגון רבני צֹהר. בדצמבר 2017 שודרו במהדורת החדשות של קשת 12 ורשת 13, סדרת הכתבות בת ארבעה פרקים "ברוקלין של קודש", שיצר על חרדים בארצות הברית. בפברואר 2018 חשף את שיעורו של הרב יוסף קלנר, בו הרב אומר דברים קשים על נשים, ועורר סערה. בינואר 2021 ברקע משבר הקורונה שידר במהדורה המרכזית של חדשות 12 סדרה בת ארבעה פרקים על העולם החרדי בשם "חוקי המשחק החרדי". שרקי מתגורר בירושלים. אחיו, שלום יוחאי שרקי, נרצח בפיגוע דריסה בצומת הגבעה הצרפתית ב-15 באפריל 2015. ב-14 בפברואר 2023 שרקי יצא מהארון בפוסט שפרסם ברשתות החברתיות. יוסי אליטוב ויאיר שרקי, צמאה לך: פנינים מתורתו של הבעש"ט, הוצאת מעיינותיך, תשע"ט, עמ' 512 יאיר שרקי, ברשת החברתית פייסבוק יאיר שרקי, ברשת החברתית אקס (טוויטר) יאיר שרקי, ביישום טלגרם יאיר שרקי, ברשת החברתית אינסטגרם הכתבות של יאיר שרקי, באתר N12 עידן יוסף-ימין, ‏"המשטרה מרביצה לערבים, חרדים ואתיופים. היא מרביצה חופשי", באתר ‏מאקו‏, 18 באפריל 2019 הדס בשן, ‏זו רק תספורת, באתר ‏מאקו‏, 21 בינואר 2021 הדס בשן, ‏"החרדים מזהים מיד שאני לא חרדי. רק החילונים מתבלבלים", באתר ‏מאקו‏, 21 בינואר 2021 לי-אור אברבך, ‏יאיר שרקי על השנה שבה ניפץ את מסך הזכוכית של הטלוויזיה, באתר גלובס, 24 בספטמבר 2015 ישראל אהרן, ‏בלעדי: הפנים החדשות של גלי-צה"ל, באתר כיכר השבת, 7 בדצמבר 2011 ערן סויסה, בוגר ישיבת "מקור חיים" בקורס העיתונאים של גלי-צה"ל, באתר nrg‏, 1 באוגוסט 2011 צביקה גרוניך, ‏רזי ברקאי נפרד מיאיר שרקי: "חדשות 2 - בעזרת השם הוא אצלכם", באתר כיכר השבת, 16 ביולי 2014 nrg מעריב, יאיר שרקי יסקר את תחום הדתות בחדשות ערוץ 2, באתר nrg‏, 24 באפריל 2014 אסף שלונסקי, בקול ענות חלושה, באתר ישראל היום, 10 בספטמבר 2014 לי-אור אברבך, ‏"פירמה": הכי משפיעים בתקשורת - מנכ"לי חברות החדשות, באתר גלובס, 13 בינואר 2015 פורבס, יאיר שרקי הוא הכתב הצעיר ביותר בערוץ 2 ונקטף לערוץ ממש עם סיום שירותו הצבאי בגלי צה"ל, באתר פורבס, 29 בפברואר 2016 אלכסנדר כץ, אחרי שנתיים ב'חדשות 2': יאיר שרקי עובר לתאגיד - וגם יעקב אחימאיר ואריה גולן, באתר אייס, 19 ביוני 2016 רן בוקר, עוזב את התאגיד: יאיר שרקי חוזר לחדשות 2, באתר ynet, 21 בספטמבר 2016 ערוץ 7, יאיר שרקי במקום ליבסקינד, באתר ערוץ 7, 12 בינואר 2017 ערוץ 7, יאיר שרקי עוזב את העיתון בשבע - יחל לכתוב בעיתון מקור ראשון, באתר ערוץ 7, 24 בדצמבר 2020 נועה פרייס‏, יאיר שרקי זכה בפרס על סיקור יהדות התפוצות ויחסי ישראל, באתר וואלה, 29 באפריל 2018 יחיאל הררי, ‏"צמאה לך": הזמנה לאירוע טעימות חסידיות, בעיתון מקור ראשון, 27 בנובמבר 2018 דוד ורטהיים‏, בין המערכות: סקר העיתונאים הגדול. מי הפרשן הפוליטי האמין בישראל?, באתר וואלה, 6 בספטמבר 2021 סקר אמינות העיתונאים - הממצאים - פרספקטיבה, באתר פרספקטיבה, ‏3 בספטמבר 2022 תום נחום, קשת 12 בהפתעת ענק: זו התוכנית החדשה שתשודר הערב, באתר אייס, 22 בנובמבר 2023 יקי אדמקר ויאיר אלטמן‏, חרדים הפגינו: "רוצים להתפלל על קבר הרב יוסף", באתר וואלה, 8 בינואר 2014 חיים לב, "אם זה היה סתם חרדי לא הייתם שומעים על זה", באתר ערוץ 7, 9 בינואר 2014 שלמה בן חיים, חקירת התקיפה של יאיר שרקי בידי היס"מ נסגרה: חוסר אשמה, באתר חרדים10, 24 בדצמבר 2014 דוד אברהם‏, הכתב הוכה על ידי שוטרים, במשטרה סגרו את התיק, באתר וואלה, 25 בדצמבר 2014 יוסי נכטיגל, ‏הצוואה של מרן הגר"ע: רוב הרכוש לבן הרב משה יוסף, באתר כיכר השבת, 1 ביוני 2014 שירות גלובס, ‏צוואת הרב עובדיה יוסף: מרבית הרכוש לבנו הצעיר משה, באתר גלובס, 1 ביוני 2014 עמית סגל ויאיר שרקי, ‏הקלטת שמסעירה את ש"ס: "דרעי גנב ורשע, לא אבגוד בישי", באתר ‏מאקו‏, 28 בדצמבר 2014 יאיר שרקי, ‏רב הורחק מהעיר בשל "מגע עם נשים", באתר ‏מאקו‏, 30 ביוני 2015 יאיר שרקי, ‏תחקיר: כך מתנכלת הרבנות למחותני "צהר", באתר ‏מאקו‏, 25 בפברואר 2016 יואב בירנברג, בין קודש לחול, באתר "ידיעות אחרונות", 23 בדצמבר 2017 רונן גרוס, "הליטאים הם הקבוצה הכי דומיננטית במגזר החרדי בישראל", באתר "אקטואליק", 18 בינואר 2018 יאיר שרקי, ‏שוב, התבטאויות קשות של רב במכינה, באתר ‏מאקו‏, 6 בפברואר 2018 יאיר שרקי, ‏חוקי המשחק החרדי: יאיר שרקי מסכם | צפו בארבעת הפרקים, באתר ‏מאקו‏, 28 בינואר 2021 שלום יוחאי שרקי, באתר לזכר האזרחים חללי פעולות האיבה רועי ינובסקי, שרקי הובא למנוחות: "הצלת את הנערה לידך", באתר ynet, 16 באפריל 2015 מערכת ערוץ התרבות, ‏לסקר את אלוהים, באתר ‏מאקו‏, 9 במרץ 2017 ציוץ של יאיר שרקי ברשת החברתית אקס (טוויטר), 14 בפברואר 2023 דברים שרציתי לומר, בעמוד הפייסבוק של יאיר שרקי, 14 בפברואר 2023